Γουίλι Ριντ

Ο Γουίλι Ριντ Τζ. (Willie Reed Jr.), (Κάνσας Σίτι, 16 Μαΐου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ / πάουερ φόργουορντ για την Φουενλαμπράδα.

 Ο Ριντ πέρασε δύο σεζόν στο Πανεπιστήμιο του Σαιντ Λούις μεταξύ 2008-09 και 2009-10. Ο Ριντ τιμωρήθηκε κατά τη διάρκεια του φθινοπωρινού εξαμήνου του ακαδημαϊκού έτους 2010-11, για τη συμμετοχή του σε ένα αμφιλεγόμενο επεισόδιο σεξουαλικής επίθεσης μαζί με άλλους τρεις παίκτες. Επέστρεψε στην αρχή του εαρινού εξαμήνου, αλλά αργότερα αποχώρησε από το πανεπιστήμιο, επειδή δεν τήρησε τους όρους της επανένταξής του ως φοιτητής.Τον Απρίλιο του 2011, δηλώθηκε για το ΝΒΑ Ντραφτ. Ο Ριντ δεν επιλέχθηκε στο NBA Ντραφτ 2011. Τον Αύγουστο του 2011, υπέγραψε ένα διετές συμβόλαιο με την ισπανική Χιρόνα. Αργότερα, αποχώρησε από το σύλλογο, πριν από την έναρξη της κανονικής περιόδου. Στις 21 Σεπτεμβρίου 2012, ο Ριντ υπέγραψε με τους Σακραμέντο Κινγκς. Ωστόσο, αποδεσμεύτηκε από την ομάδα στις 26 Οκτωβρίου 2012. Το Νοέμβριο του 2012, αποκτήθηκε από τους Σπρίνγκφιλντ Άρμορ της D-League. Στο τέλος της σεζόν 2012-13, αναδείχθηκε στην Honorable Mention All-Development League Team, με μέσο όρο 14,8 πόντους και 7,8 ριμπάουντ ανά αγώνα.Στις 17 Απριλίου 2013, υπέγραψε με τους Μέμφις Γκρίζλις για το υπόλοιπο της σεζόν. Τον Ιούλιο του 2013, ο Ριντ εντάχθηκε στους Μέμφις Γκρίζλις για το Σάμερ Λιγκ του 2013. Στις 26 Οκτωβρίου 2013, αποδεσμεύτηκε από τους Γκρίζλις, πριν αγωνιστεί σε αγώνα της κανονικής περιόδου με την ομάδα.Την 1η Νοεμβρίου 2013, επαναποκτήθηκε από τους Σπρίνγκφιλντ Άρμορ.Στις 28 Μαρτίου 2014, υπέγραψε με τους Σακραμέντο Κινγκς για το υπόλοιπο της σεζόν, αλλά ανατέθηκε αμέσως στους Ρένο Μπίγκχορνς. Στις 9 Απριλίου 2014, ανακλήθηκε από τους Κινγκς. Την επόμενη μέρα επανανατέθηκε στους Μπιγκχορνς. Στις 14 Απριλίου 2014, ανακλήθηκε από τους Κινγκς.Στις 29 Ιουνίου 2014, ο ΡΙντ αποδεσμεύτηκε από τους Κινγκς, πριν εμφανιστεί σε έναν αγώνα για αυτούς. Τον Ιούλιο του 2014, ο Ριντ εντάχθηκε στους Ιντιάνα Πέισερς για το Σάμερ Λιγκ 2014. Στις 25 Σεπτεμβρίου 2014, υπέγραψε με τους Μπρούκλιν Νετς. Ωστόσο, στις 23 Οκτωβρίου 2014, αποδεσμεύτηκε από την ομάδα.Στις 21 Νοεμβρίου 2014, αποκτήθηκε από τους Γκραντ Ράπιντς Ντράιβ. Στις 4 Φεβρουαρίου 2015, ονομάστηκε στην ομάδα All-Star Futures για το NBA D-League All-Star Game 2015. Στις 26 Φεβρουαρίου, ανταλλάχθηκε στους Αϊόβα Γουλβς για τον Ντιάντε Γκάρετ.Στις 28 Απριλίου, υπέγραψε με τη Μέτρος ντε Σαντιάγκο από τη Δομινικανή Δημοκρατία, για τη σεζόν 2015. Την 1η Ιουλίου 2015, ο ΡΙντ εντάχθηκε στους Μαϊάμι Χιτ για Σάμερ Λιγκ 2015. Ωστόσο, στις 9 Ιουλίου έφυγε από τους Χιτ και υπέγραψε μονοετές συμβόλαιο ύψους 500.000 δολαρίων με τους Μπρούκλιν Νετς. Στις 14 Οκτωβρίου, υπέστη ρήξη ωλενίου πλαγίου συνδέσμου του δεξιού αντίχειρα, σε έναν preseason αγώνα εναντίον των Μπόλτον Σέλτικς και υποβλήθηκε σε χειρουργική επέμβαση για να διορθώσει τη βλάβη, αφήνοντάς τον εκτός δράσης για έξι με οκτώ εβδομάδες. Στις 4 Δεκεμβρίου, έκανε το πολυαναμενόμενο ντεμπούτο του στο NBA, καταγράφοντας 8 πόντους σε 11 λεπτά εναντίον των Νιου Γιορκ Νικς. Στις 22 Ιανουαρίου 2016, σημείωσε 12 πόντους στην ήττα από τους Γιούτα Τζαζ. Στις 6 Απριλίου, έφυγε από την ομάδα για το υπόλοιπο της σεζόν, για προσωπικούς λόγους. Στις 13 Ιουλίου 2016, ο ΡΙντ υπέγραψε στους Μαϊάμι Χιτ. Έκανε το ντεμπούτο του για τη ομάδα στον εναρκτήριο αγώνα, στις 26 Οκτωβρίου εναντίον των Ορλάντο Μάτζικ. Σε 17 λεπτά, κατέγραψε 10 πόντους, 6 ριμπάουντ, 1 ασίστ και 1 τάπα στη νίκη με 108-96. Στις 3 Ιανουαρίου 2017, σημείωσε ρεκόρ σταδιοδρομίας με 22 πόντους και 18 ριμπάουντ στην ήττα με 99-90 από τους Φοίνιξ Σανς. Τρεις μέρες αργότερα, σημείωσε πάλι 22 πόντους, στην ήττα με 127-100 από τους Λος Άντζελες Λέικερς. Στις 3 Αυγούστου 2017, ο Ριντ υπέγραψε μονοετές συμβόλαιο ύψους 1,5 εκατομμυρίων δολαρίων με τους Λος Άντζελες Κλίπερς. Στις 29 Ιανουαρίου 2018, ο Ριντ, μαζί με τους Μπλέικ Γκρίφιν και Μπράις Τζόνσον, δόθηκαν στους Ντιτρόιτ Πίστονς με αντάλλαγμα τους Άβερι Μπράντλεϊ, Τομπάιας Χάρις και Μπόμπαν Μαριάνοβιτς, μία εγγυημένη μελλοντική επιλογή πρώτου γύρου και μία μελλοντική επιλογή δεύτερου γύρου. Στις 6 Φεβρουαρίου 2018, ο Ριντ τιμωρήθηκε από το ΝΒΑ για έξι αγώνες χωρίς αμοιβή ως αποτέλεσμα ενός περιστατικού οικιακής βίας που περιλάμβανε τη σύζυγό του, στις 5 Αυγούστου 2017. Δύο ημέρες αργότερα, δόθηκε στους Σικάγο Μπουλς, παράλληλα μία μελλοντική επιλογή δεύτερου γύρου, με αντάλλαγμα τον Τζαμίρ Νέλσον. Αποδεσμεύτηκε αμέσως από τους Μπουλς ύστερα από την απόκτησή του. Στις 20 Οκτωβρίου 2018, ο Ριντ επιλέχθηκε με την πρώτη επιλογή στο NBA G League Ντραφτ 2018 από τους Σολτ Λέικ Σίτι Σταρς. Με τους Σταρς, έπαιξε σε 21 αγώνες, με μέσο όρο 20,1 πόντους και 11,2 ριμπάουντ ανά αγώνα. Στις 16 Ιανουαρίου 2019, υπέστη έναν τραυματισμό στον ώμο, που τερμάτισε τη σεζόν του και αποδεσμεύτηκε από την ομάδα. Στις 26 Οκτωβρίου 2019, ανακοινώθηκε η απόκτηση του Ριντ από τον Ολυμπιακό, ο οποίος αποτέλεσε τον πρώτο ευρωπαϊκό σύλλογο στη σταδιοδρομία του. Στις 10 Ιανουαρίου, ο Ολυμπιακός ανακοίνωσε τη λύση της συνεργασίας τους. Σε 11 αγώνες στην Ευρωλίγκα, είχε 6.5 πόντους και 2.8 ριμπάουντ μέσο όρο σε 11 λεπτά συμμετοχής. Στις 21 Ιανουαρίου, συμφώνησε με την θυγατρική ομάδα των Τζαζ, τους Σολτ Λέικ Σίτι Σταρς. Στις 15 Σεπτεμβρίου 2020, ανακοινώθηκε από την Μπούντουτσνοστ. Με την ομάδα πραγματοποίησε πολύ καλή χρονιά στο Γιούροκαπ έχοντας 12,7 πόντους, 6,8 ριμπάουντ, 1,1 μπλοκ σε 17 ματς, ενώ μάλιστα πήρε και το βραβείο του MVP για τους δύο πρώτους προημιτελικούς αγώνες. Στο τέλος της χρονιάς μπήκε στην καλύτερη ομάδα της διοργάνωσης. Στις 27 Αυγούστου ανανέωσε το συμβόλαιό του. Στις 27 Ιανουαρίου 2023, συμφώνησε να συνεχίσει την καριέρα του στην ισπανική Φουενλαμπράδα, μέχρι το καλοκαίρι του 2023. Στατιστικά σταδιοδρομίας και πληροφορίες παίκτη από το NBA.com, ή Basketball-Reference.com Προφίλ στο Euroleague.net Προφίλ στο Eurobasket.com